Tids og procesplan - OL-Bioenergy 
Sagsfremstilling 
41.       Tids og procesplan - OL-Bioenergy - Åbent 
  
  
SAGENS INDHOLD 
Teknik og Kultur har modtaget henvendelse fra OL-Bioenergy med ønske om snarest at igangsætte behandling af 
ansøgning om ændring af biogasanlægget (fase 2). OL-Bioenergy har endvidere udtrykt interesse for, at 
myndighedsbehandling af ansøgning om renovering af det eksisterende anlæg (fase 1) skal indgå som en del af 
ansøgning om ændring af biogasanlægget. 
  
I forhold til godkendelse efter planloven vil dette principielt kunne imødekommes ved en samlet lokalplan for hele 
biogasanlægget. Det vil samtidigt betyde, at det igangværende arbejde med landzonetilladelse for maskinhal, to 
biofilter og forsinkelsesbassin vil blive indstillet. 
  
Det er, efter politisk ønske, tidligere meddelt OL-Bioenergy, at sagsbehandling af en ændring af anlægget, fase 2, 
ikke vil blive igangsat før fase 1 er afsluttet. OL-Bioenergy's ønsker til ændring af sagsgangen for 
myndighedsbehandling af deres ansøgning afviger så meget fra, det Teknik- og Miljøudvalget er orienteret om, at 
forvaltningen lægger det op til Teknik- og Miljøudvalget at træffe afgørelse herom. 
  
VURDERING 
Teknik og Kultur har i 2013 meddelt indskærpelse til OL-Bioenergy om overholdelse af de lugtvilkår, som er fastsat i 
virksomhedens miljøgodkendelse. OL-Bioenergy har efterfølgende redegjort for, at overholdelsen udløser behov for 
en større renovering af anlægget, omfattende etablering af to nye biofiltre, en maskinhal/modtagehal samt et 
forsinkelsesbassin til tagvand fra hallen. Denne del af sagen er benævnt ”fase 1”. 
  
7. oktober 2013 har OL-Bioenergy desuden fremsendt udkast til en ansøgning om ny miljøgodkendelse, omfattende 
etablering af en ekstra biogasreaktor, et nyt gaslager, ekstra opbevaringstanke til indvejet industriel biomasse, 
ekstra opbevaringstanke til afgasset biomasse, en ekstra trykkoger samt et opgraderingsanlæg til rensning af den 
producerede gas. Virksomheden har dog meddelt, at ansøgningsmaterialet ønskes justeret, før sagsbehandlingen 
igangsættes, hvorfor det endnu er uklart, hvor mange nye anlæg der ønskes opført, og hvor mange af de 
eksisterende anlæg der ønskes bevaret. Denne del af sagen er benævnt ”fase 2”. 
  
I vedhæftede ”Tids- og aktivitetsplan for OL-Bioenergy” er angivet to alternative sagsforløb. Det ene sagsforløb viser 
 
Teknik- og 
Miljøudvalget 
3. april 2014 
Sagsnr. 710-2013-
76406 
Dok.nr. 710-2014-
65667 
Sagsbehandler 
DPHKR 
  
Tidl. politisk behandling 
TM-U, 13. 01.14, pkt. 5  
Forventet sagsgang 
TM-U  
Lovgrundlag 
Planloven 
et adskilt forløb mellem fase 1 og fase 2. Det andet viser et integreret forløb, hvor hele sagen gennemføres i én 
sagsgang uden faseopdeling. 
  
En fastholdelse af faseopdelingen skal sikre, at virksomheden så hurtigt som muligt kan overholde de lugtvilkår, der 
er fastsat i den eksisterende miljøgodkendelse, sådan som udvalget har udtrykt ønske om. Samtidigt sikres, at der 
først kan meddeles godkendelse til, at virksomheden kan ændres i en eventuel fase 2, når virksomheden har vist, at 
de kan overholde lugtvilkårene.  
  
En sammenlægning af de to faser, som ønsket af virksomheden, vil betyde at renoveringen af anlægget – og 
hermed overholdelse af de fastsatte vilkår for lugt med stor sandsynlighed vil blive forsinket med ca.1 år. Til 
gængæld vil virksomheden stå med en godkendelse til ændring af anlægget ca. fire måneder tidligere.  
  
OL-Bioenergy har en række kommentarer til valget af en faseopdelt proces i forhold til en integreret proces. Se 
vedlagte bilag.  
  
Naboer til anlægget har igennem en årrække tilkendegivet, at der er generende lugt fra virksomhedens drift, og 
forvaltningen modtager fortsat klager. Mængden af klager varierer over tid, men de kommer fortsat med jævne 
mellemrum.  
  
INDDRAGELSE/KOMMUNIKATION 
Fase 1 indledes med en 14 dages nabo- og partshøring. 
Fase 2 indledes med en forudgående ideindkaldelse, en fase der typisk fastsættes til fire uger, samt en 
efterfølgende høringsfase i forbindelse med fremlæggelsen af planforslag mv. på mindst otte uger. I det integrerede 
forløb vil der ske høringer som svarer til forløbet af fase 2.   
  
ØKONOMISKE KONSEKVENSER 
Sagen har ingen direkte økonomiske konsekvenser for Favrskov Kommune. 
  
INDSTILLING 
Teknik- og kulturdirektøren indstiller til Teknik- og Miljøudvalget:  
  
1.   At sagen drøftes med henblik på, at der træffes beslutning om det videre sagsforløb.  
  
BESLUTNING 
  
Bilag 
  
  
  
  
Teknik- og Miljøudvalget, 3. april 2014: 
Fraværende: Ingen 
  
Teknik- og Miljøudvalget besluttede, at tids- og procesplanen skal være den beskrevne model A (den 
faseopdelte model). Forarbejdet til Fase to opstartes hurtigst muligt, men såfremt virksomheden ikke lever op 
Tids- og aktivitetsplan for OL-Bioenery 
710-2014-66218 
Dahl Advokatfirma - Brev til [adresse] 
710-2014-75606 
Patrick Thygesen - NOTAT 
710-2014-75605 
Projektbeskrivelse 26 marts 2014 
710-2014-75687 
VVM Anmeldelsesskema 26 marts 2014 
710-2014-75686 
Situationsplan 26 marts 2014 
710-2014-75680 
til lugtvilkårene i den eksisterende miljøgodkendelse, vil der ikke blive offentliggjort ideoplæg mv. 
  
